Gwyneth Paltrow
D Gwyneth Katherine Paltrow (* 27. Septämber 1972 z Los Angeles, Kalifornien) isch e US-amerikanischi Schauspiileri un Sängeri.

Läben und Karriere 
D Paltrow isch as Dochter vum Regisseur un Färnsehproduzänt Bruce Paltrow un dr Schauspiileri Blythe Danner uf d Wält chuu. D Vorfahre vu ihrem Vater sin oschteuropäischi Jude gsii, ihri Mueter stammt us ere pensilfaanische Quäkerfamilie. Ihre Brueder Jake isch Regisseur.

Wu d Paltrow 15 Johr alt gsii isch, isch si ai Johr as Uusduschschueleri z Spanie gsii. No dr High School het si an dr University of California, Santa Barbara Chunschtgschicht studiert, het s Studium aber abbroche, wel si aagfange het mit dr Schauspiilerei.

Ihri erscht Filmrolle het si in Shout (1991) an dr Syte vum John Travolta gspiilt.  Anne 1998 isch ere dr international Durbruch mit dr Hauptroll vu dr Viola De Lesseps in dr Liebeskumedi Shakespeare in Love glunge, wu si di fiktiv Freindin vum William Shakespeare (Joseph Fiennes) gspiilt het. Dr Film isch bi Kritiker un au bim Kinopublikum e große Erfolg gsii, un d Platrow het fir ihri Roll unter anderem dr Oscar as Beschti Hauptdarstelleri un e Golden Globe as Beschti Hauptdarstelleri – Musical oder Kumedi iberchuu. Am 13. Dezämber 2010 isch si mit eme Stärn (Nr. 2427) uf em Walk of Fame z Hollywood gehrt wore.

No Beziehige mit em Brad Pitt (vu 1995 bis 1997 verlobt) un em Ben Affleck (vu 1998 bis 2000 liiert) het d Paltrow am 5. Dezämber 2003 z Kalifornie dr Chris Martin ghyrote, dr Sänger vu dr britische Band Coldplay. Am 14. Mai 2004 isch di gmainsam Dochter uf d Wält chuu. Am 9. April 2006 het d Paltrow z New York ihr zwait Chind uf d Wält brocht. Am 25. Merz 2014 het d Paltrow d Drännig vu ihrem Mann Chris Martin bekannt gee.

Im Jänner 2018 het si ihri Verlobig mit em TV-Produzänt Brad Falchuk bekannt gmacht, im Septämber 2018 hän si ghyrote.

Filmografy (Uuswahl)

Kinofilm 	
 1991: Shout
 1991: Hook
 1993: Malice (dt. Malice – Eine Intrige)
 1993: Flesh and Bone (dt. Flesh And Bone – Ein blutiges Erbe)
 1994: Mrs. Parker and the Vicious Circle (dt. Mrs. Parker und ihr lasterhafter Kreis)
 1995: Higher Learning (dt. Higher Learning – Die Rebellen)
 1995: Jefferson in Paris
 1995: Seven (dt. Sieben)
 1995: Moonlight and Valentino
 1996: Sydney (dt. Last Exit Reno)
 1996: The Pallbearer (dt. Der Zufallslover)
 1996: Emma (dt. Jane Austens Emma)
 1998: Sliding Doors (dt. Sie liebt ihn – sie liebt ihn nicht)
 1998: Great Expectations (dt. Große Erwartungen)
 1998: Hush (dt. Eisige Stille)
 1998: A Perfect Murder (dt. Ein perfekter Mord)
 1998: Shakespeare in Love
 1999: The Talented Mr. Ripley (dt. Der talentierte Mr. Ripley)
 2000: Duets (dt. Traumpaare)
 2000: Bounce (dt. Bounce – Eine Chance für die Liebe)
 2001: The Anniversary Party (dt. Beziehungen und andere Katastrophen)
 2001: The Royal Tenenbaums (dt. Die Royal Tenenbaums)
 2001: Shallow Hal (dt. Schwer verliebt)
 2002: Austin Powers: Goldmember (dt. Austin Powers in Goldständer) (Cameo-Ufdritt)
 2002: Possession (dt. Besessen)
 2003: View from the Top (dt. Flight Girls)
 2003: Sylvia
 2004: Sky Captain and the World of Tomorrow
 2005: Proof (dt. Der Beweis – Liebe zwischen Genie und Wahnsinn)
 2006: Infamous (dt. Kaltes Blut – Auf den Spuren von Truman Capote)
 2006: Love and Other Disasters
 2006: Running With Scissors (dt. Krass)
 2007: The Good Night
 2008: Iron Man
 2008: Two Lovers
 2010: Iron Man 2
 2010: Country Strong
 2011: Contagion
 2011: Glee: The 3D Concert Movie (dt. Glee on Tour – Der 3D Film)
 2012: Thanks for Sharing
 2012: The Avengers (dt. Marvel’s The Avengers)
 2013: Iron Man 3
 2015: Mortdecai (dt. Mortdecai – Der Teilzeitgauner)
 2017: Spider-Man: Homecoming
 2018: Avengers: Infinity War
 2019: Avengers: Endgame

Färnseh 
 1993: Deadly Relations (dt. Das Biest hinter der Maske)
 1992: Cruel Doubt (Färnsehfilm)
 1997: Thomas Jefferson (Mini-Serie; Sprächroll)
 2008: Classical Baby (I’m Grown Up Now): The Poetry Show (Färnsehfilm)
 2010–2011, 2014: Glee (Färnsehserie, 5 Folge)
 2014: Web Therapy (Webserie, 2 Folge)
 2019: The Politician (Färnsehserie, 8 Folge)

Uuszaichnige un Nominierige (Uuswahl) 
Oscar
 1999: Uuszaichnig as Best Actress in a Leading Role fir Shakespeare in Love

Bambi
 2011: Uuszaichnig in dr Kategory Film International

British Academy Film Award
 1999: Nominierig in dr Kategory Best Performance by an Actress in a Leading Role fir Shakespeare in Love

Emmy
 2011: Beschti Gastdarstellerin in ere Comedyserie fir Glee

Golden Globe
 1999: Uuszaichnig in dr Kategory Best Performance by an Actress in a Motion Picture – Comedy/Musical fir Shakespeare in Love
 2006: Nominierung in dr Kategory Best Performance by an Actress in a Motion Picture – Drama fir Der Beweis – Liebe zwischen Genie und Wahnsinn

Weblink 

 
 Gwyneth Paltrow uf tv.com
 Porträt uf film-zeit.de

Schauspiler
Oscarpriisträger
US-Amerikaner
Frau
Läbigi Person